Kalapüügiseaduse muutmise eelnõu läbis esimese lugemise - Uudised Eestist ja välismaalt - Buller
Maaelukomisjoni algatatud kalapüügiseaduse muutmise seaduse eelnõu, millega kehtestatakse Peipsi järvel kast- ja tindimõrdadele rääbise ja tindi aastasaak, läbis kolmapäeval esimese lugemise.
Aastasaagi kehtestamine püügivahendi kohta võimaldab maaelukomisjoni hinnangul jaotada püügi koormust ühtlasemalt püügihooaja vältel ning annab püüdjale stabiilsuse saak määratud koguses välja püüda, seisab eelnõu dokumentides.
Muudatusega on võimalik Peipsi järvel sisse viia samasugune püügikorraldus nagu Pärnu maakonnas räime kastmõrra püügil. Aastasaak kastmõrra kohta on Pärnu maakonnas kehtestatud alates 2014. aastast.
Tegemist on individuaalkvootide süsteemiga analoogse põhimõttega – ettevõtjal on püügivahendi kohta kindel kvoot. Erinevus individuaalkvootidest seisneb selles, et aastasaaki ei saa eraldi püügivahendist võõrandada ega rentida ning ajalooline püügiõigus sellele ei kohaldu.
Eelmine artikkelErdoğan ähvardab rünnata Süüria vägesid igal pool
Järgmine artikkelÜRO avaldas nimekirja Iisraeli asundustega seotud 112 firmast
Tehvandi Spordikeskus alustab Kääriku keskuse viienda etapi ehitust